— U3 — 
alterum duplo minus, et sub eo scutella duo minima anteriora, quorum 
unum infimo superpositum passim cum superiore coalitum, unum cum 
eo majus constituens ; postocularia duo scutella , his parum majora ; in- 
feriora scuta duo majora maxillae marginem constituentia; nares in su- 
tura duorum scutorum , marginem rostri occupantium , sitae ; vultus ibi 
paullo sulcatus. 
Longissimus truncus medio incrassatus, ideoque longior et crassior 
Tropid. Sauromale, quocum maxime conferendus ; haud raro quinquepe- 
dalis; longitudo nostri speciminis 4 ped., quorum It poli. 3 lin. ad cau- 
dam referendi. 
Scuta abdom. 207, subcaud. 94. Squamarum gularium series 4, ma- 
jores, scutella imparia minima unum post alterum in media gula inter 
mentalia posteriora sita. Valde affinis Colubro atrovirenii Daud. , ad hoc 
quoque genus referendo. 
Teste ill. Pallasio (*) color dorsi scutorumque numerus variant , ut 
iterata plurimorum speciminum comparatione opus sit; numeravit scuta 
abdominis in variis 197-199-206-210 et subcaudalia in iis 106-52- 
58-74 parium; in majore, quem vidit, tota longitudo 4 ped. 2 poli., 
caudae 9 poli. 7 lin., capitis 1 poli. 3 lin. accedit, sed observavit exu- 
vias quinquepedales , immo ad septem pedes eum in taurica Chersoneso 
excrevisse e fidis , haud spernendis testimoniis collegit , sed me judice 
tales hodie vixdum occurrunt eorumque longitudo, omnem modum excedens, 
potius inter fabulas referenda, quod jam supra de Tropidonoto Sauromale 
diximus ; in ceteris utraque species eodem nomine rossico serpentis flavi- 
ventris ( Hje.ixonysT. i. e. sheltopuhs s. jKCJTOtipioxo i. e. sheltobrjucho ) 
gaudet. 
(*) Zoographia m. pag. 43. 
